31995R2695
L 280/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2695/95 НА КОМИСИЯТА
от 21 ноември 1995 година
за замяна в някои регламенти относно класирането на стоки по кодовете, установени въз основа на номенклатурата на Общата митническа тарифа, в сила от 31 декември 1987 година, с кодовете, установени въз основа на Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕО) № 2588/95 на Комисията (2), и по-специално член 15 от него,
като има предвид, че Регламент (ЕИО) № 950/68 от 28 юни 1968 г. относно Общата митническа тарифа (3), отменен с Регламент (ЕИО) № 2658/87, установи номенклатурата на Общата митническа тарифа въз основа на Конвенцията от 15 декември 1950 г. по номенклатурата за класиране на стоките в митническите тарифи;
като има предвид, че на основание Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на Общата митническа тарифа (4), отменен с Регламент (ЕИО) № 2658/87, са приети известен брой регламенти относно класирането на стоки в номенклатурата на Общата митническа тарифа;
като има предвид, че Регламент (ЕИО) № 2658/87 установи номенклатура на стоки, наречена „Комбинирана номенклатура“, която отговаря едновременно на изискванията на Общата митническа тарифа и на външнотърговската статистика на Общността и се основава на Международната Конвенция по Хармонизираната система за описание и кодиране на стоките, която заменя Конвенцията от 15 декември 1950 г.;
като има предвид, че по смисъла на член 15, параграф 1 от Регламент (ЕИО) № 2658/87 кодовете и описанията на стоките, установени въз основа на Комбинираната номенклатура, се заменят с установените въз основа на номенклатурата на Общата митническа тарифа в сила от 31 декември 1987 г., и актовете на Общността, които включват тарифната номенклатура, се изменят от Комисията;
като има предвид, че, следователно, е уместно да се изменят онези от цитираните регламенти, за които има конкретен интерес и чието транспониране не би довело до промени по същество, в допълнение на първите поредици регламенти, които вече бяха адаптирани с Регламенти (ЕИО) № 646/89 (5), (ЕИО) № 2723/90 (6) и (ЕИО) № 2080/91 (7) на Комисията,
ПРИЕ НАСТОЯЩИЯ РЕГЛАМЕНТ:
Член 1
В регламентите, изброени в колона 1 от приложението и отнасящи се до стоките, описани в колона 2, кодовете по номенклатура на Общата митническа тарифа в колона 3 се заменят с кодовете по Комбинираната номенклатура, изброени в колона 4.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 ноември 1995 година.